pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส. ร่วม OR เปิดพื้นที่ปันสุขให้เกษตรกรจำหน่ายมะม่วงในพีทีที สเตชั่น
วันพุธที่ 22 เมษายน 2563
ธ.ก.ส. ร่วม OR เปิดพื้นที่ปันสุขให้เกษตรกรจําหน่ายมะม่วงในพีทีที สเตชั่น
ธ.ก.ส.ร่วมกับ OR เปิด “พื้นที่ปันสุข” ช่วยเหลือเกษตรกรฝ่าวิกฤต COVID-19 พร้อมเชิญชวนพี่น้องประชาชนร่วมอุดหนุนมะม่วงน้ําดอกไม้สีทองเกรดส่งออก กล่องละ 5 กิโลกรัม ราคา 150 บาท และกล่องละ 10 กิโลกรัม ราคา 300 บาท ปริมาณรวมกว่า 6 ตัน
ธ.ก.ส. ร่วมกับ OR เปิด “พื้นที่ปันสุข” ช่วยเหลือเกษตรกรฝ่าวิกฤต COVID-19 พร้อมเชิญชวน พี่น้องประชาชนร่วมอุดหนุนมะม่วงน้ําดอกไม้สีทองเกรดส่งออก กล่องละ 5 กิโลกรัม ราคา 150 บาท และกล่องละ 10 กิโลกรัม ราคา 300 บาท ปริมาณรวมกว่า 6 ตัน โดยจําหน่ายในสถานีบริการน้ํามันพีทีที สเตชั่น 10 แห่ง ในพื้นที่กรุงเทพฯ และนนทบุรี เริ่ม 22 เมษายนนี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ทําให้การจําหน่ายสินค้าในภาคเกษตร โดยเฉพาะผลไม้ตามฤดูกาล เช่น มะม่วงที่ไม่สามารถส่งออกไปยังต่างประเทศได้ เพื่อเป็นการช่วยเหลือและบรรเทาความเดือดร้อนของเกษตรกรผู้ปลูกมะม่วง ธ.ก.ส. จึงได้ร่วมมือกับ บริษัท ปตท. น้ํามันและการค้าปลีก จํากัด (มหาชน) หรือ OR เปิด “พื้นที่ปันสุข” รวมพลังสร้างรอยยิ้มเกษตรกรไทยจัดสรรพื้นที่ให้เกษตรกรจากจังหวัดเชียงใหม่ ขอนแก่น อุดรธานี ชัยภูมิ พิษณุโลก และนครราชสีมา นํามะม่วงน้ําดอกไม้ สีทองเพื่อการส่งออกมาวางจําหน่าย ปริมาณรวมกว่า 6 ตัน ณ สถานีบริการน้ํามันพีทีที สเตชั่น จํานวน 10 แห่ง ในพื้นที่กรุงเทพมหานครและจังหวัดนนทบุรี โดยแบ่งขายเป็นกล่องละ 5 กิโลกรัม ราคา 150 บาท และกล่องละ 10 กิโลกรัม ราคา 300 บาท
สําหรับสถานีบริการน้ํามันที่เปิดพื้นที่ให้จําหน่ายมะม่วง แบ่งเป็น พื้นที่กรุงเทพมหานครจํานวน 7 แห่ง ได้แก่ สถานีบริการน้ํามันสวัสดิการ ร.1 รอ ถนนวิภาวดีรังสิต แขวงสามเสน เขตพญาไท บจ.ทีเคที คอมเมอร์เชียล ถนนรามอินทรา แขวงทุ่งสองห้อง เขตหลักสี่ บจ.เทพรักษ์ อินโนเวชั่น ถนนเทพรักษ์ แขวงท่าแร้ง เขตคันนายาว บจ.ปิโตรเลียมน้ํามัน 60/8 ม.4 ถนนรามอินทรา แขวงอนุสาวรีย์ เขตบางเขน บจ.พลังไทยเพื่อไทย 58/8-58/17 ม.12 ถนนเสรีไทย (สุขาภิบาล 2) แขวงคันนายาว เขตคันนายาว สถานีบริการสาขาแยกประชาอุทิศ - ลาดพร้าว ถนนประดิษฐ์มนูธรรม แขวงวังทองหลาง เขตวังทองหลาง และ บจ.ปิโตรเลี่ยมอเวนิว แจ้งวัฒนะ ถนนแจ้งวัฒนะ แขวงทุ่งสองห้อง เขตหลักสี่ และพื้นที่จังหวัดนนทบุรี 3 แห่ง ได้แก่ สถานีบริการน้ํามันพีทีที สเตชั่น สาขาราชพฤกษ์ 3 15/26 ม.1 ถนนราชพฤกษ์ ท่าอิฐ ปากเกร็ด บจ.ประดับดาว กรุ๊ป 97/9 ม.1 ถนนราชพฤกษ์ ท่าอิฐ ปากเกร็ด และ บจ.เจษฎาบดินทร์ออยล์ 92/7 ม.8 ถนนราชพฤกษ์ ท่าอิฐ ปากเกร็ด
“ขอเชิญชวนพี่น้องประชาชน ร่วมอุดหนุนมะม่วงจากเกษตรกร ณ สถานีบริการน้ํามันข้างต้น เพื่อสร้างขวัญกําลังใจในการประกอบอาชีพ และสร้างเศรษฐกิจของประเทศให้แข็งแกร่งอย่างยั่งยืน ทั้งนี้ เริ่มวางจําหน่ายตั้งแต่วันที่ 22 เมษายน 2563 เป็นต้นไป (หรือจนกว่าสินค้าจะหมด) ” นายสมเกียรติกล่าว
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการก่อสร้างสถานีขนส่งสินค้า จังหวัดอุดรธานี
วันจันทร์ที่ 25 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการก่อสร้างสถานีขนส่งสินค้า จังหวัดอุดรธานี
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการก่อสร้างสถานีขนส่งสินค้าหรือคอนเทนเนอร์ยาร์ด เมื่อวันที่ 23 กันยายน 2560
โดยมี นายทนงศักดิ์ พงษ์ประเสริฐ รองผู้ว่าการรถไฟแห่งประเทศไทย (รฟท.) นายสิธิชัย จินดาหลวง รองผู้ว่าราชการจังหวัดอุดรธานี ผู้แทนภาคเอกชน และเจ้าหน้าที่ รฟท. ให้การต้อนรับ ณ สถานีรถไฟหนองตะไก้ ตําบลหนองไผ่ อําเภอเมือง จังหวัดอุดรธานี
นายอาคม เติมพิทยาไพสิฐ กล่าวว่า กระทรวงคมนาคมให้ความสําคัญด้านการพัฒนาโครงข่ายคมนาคมขนส่ง โดยเฉพาะทางรางอย่างจริงจัง เนื่องจากเป็นปัจจัยสําคัญต่อการเพิ่มขีดความสามารถด้านเศรษฐกิจช่วยประหยัดน้ํามันเชื้อเพลิงไม่น้อยกว่า 100,000 ล้านบาทต่อปี ลดความสูญเสียจากอุบัติเหตุไม่น้อยกว่า 200 ล้านบาทต่อปี ลดระยะเวลาในการเดินทางทางรถไฟ ลดต้นทุนโลจิสติกส์ เพิ่มสัดส่วนการขนส่งทางรางจากร้อยละ 2 เป็นร้อยละ 5 จึงเร่งผลักดันให้เกิดความร่วมมือด้านการพัฒนาระบบราง เพื่อเพิ่มศักยภาพด้านการขนส่งทางรถไฟของไทยและพัฒนาการให้บริการขนส่งทางราง โดยพัฒนาเส้นทางรถไฟเป็นระบบทางคู่หรือระบบไฟฟ้า สอดคล้องกับนโยบายรัฐบาลที่ให้ความสําคัญกับการเปลี่ยนรูปแบบการขนส่ง (Modal Shift) โดยนําระบบเทคโนโลยีมาใช้ปรับปรุงการเชื่อมโยงโครงข่าย เพื่อเพิ่มความปลอดภัยช่วยลดความคับคั่ง ลดต้นทุน ลดระยะเวลาการเดินทาง และการบํารุงรักษาระบบให้เป็นไปตามมาตรฐาน โดย รฟท. มีแผนดําเนินโครงการก่อสร้างรถไฟทางคู่ระยะที่ 2 ช่วงขอนแก่น - หนองคาย รวมงานก่อสร้างคอนเทนเนอร์ยาร์ดที่สถานีรถไฟหนองตะไก้ อําเภอเมือง จังหวัดอุดรธานี พื้นที่ 18 ไร่ ซึ่งอยู่ห่างจากนิคมอุตสาหกรรมอุดรธานี 2 กิโลเมตร การวางรางรถไฟเข้าไปพื้นที่นิคมอุตสาหกรรมอุดรธานี เพื่อตั้งศูนย์กระจายสินค้าทางรางจึงทับซ้อนกับคอนเทนเนอร์ยาร์ดที่สถานีรถไฟหนองตะไก้โดยตรง ทั้งนี้ รฟท. อยู่ระหว่างการศึกษาความเหมาะสมของโครงการ (Feasibility Study) ทั้งในด้านปริมาณความต้องการขนส่งสินค้า ความเชื่อมโยงกับโครงข่ายถนนสายหลัก ด้านวิศวกรรม ด้านการบริหารการเดินรถ และความคุ้มค่าในเชิงเศรษฐศาสตร์ เพื่อให้การดําเนินโครงการเกิดประโยชน์สูงสุด ซึ่งโครงการดังกล่าวจะช่วยลดต้นทุนการขนส่งสินค้าของผู้ประกอบการในกลุ่มจังหวัดภาคอีสานตอนบน เชื่อมต่อไปยัง สปป.ลาว เวียดนาม และจีน
รัฐบาลไทย-ข่าวทำเนียบรัฐบาล-​“สธ.” เผยอาการผู้ได้รับบาดเจ็บจากเหตุระเบิดที่ จ.ปัตตานี ปลอดภัยทุกราย ส่งทีมสุขภาพจิตเคลื่อนที่ เข้าดูแลจิตใจผู้ได้รับผลกระทบ พร้อมให้การรักษาโดยไม่คิดค่าใช้จ่าย
วันพุธที่ 10 พฤษภาคม 2560
​“สธ.” เผยอาการผู้ได้รับบาดเจ็บจากเหตุระเบิดที่ จ.ปัตตานี ปลอดภัยทุกราย ส่งทีมสุขภาพจิตเคลื่อนที่ เข้าดูแลจิตใจผู้ได้รับผลกระทบ พร้อมให้การรักษาโดยไม่คิดค่าใช้จ่าย
กระทรวงสาธารณสุขเผยความคืบหน้าจากเหตุระเบิดที่ ห้างสรรพสินค้าบิ๊กซี จ.ปัตตานี ช่วงบ่าย  (9 พฤษภาคม 2560) ว่า มีผู้บาดเจ็บทั้งหมด  57 คน ขณะนี้อาการปลอดภัยทุกราย ยังคงนอนรักษาตัวอยู่จํานวน 23 คน ให้การรักษาทุกรายโดยไม่คิดค่าใช้จ่ายแต่อย่างใด
กระทรวงสาธารณสุขเผยความคืบหน้าจากเหตุระเบิดที่ ห้างสรรพสินค้าบิ๊กซี จ.ปัตตานี ช่วงบ่าย(9 พฤษภาคม 2560) ว่า มีผู้บาดเจ็บทั้งหมด57 คน ขณะนี้อาการปลอดภัยทุกราย ยังคงนอนรักษาตัวอยู่จํานวน 23 คน ให้การรักษาทุกรายโดยไม่คิดค่าใช้จ่ายแต่อย่างใด วันนี้ส่งทีมสุขภาพจิตเข้าดูแลผู้ได้รับผลกระทบพร้อมให้ทีมหมอครอบครัวดูแลอย่างใกล้ชิดอีกทางเพื่อให้ประชาชนมั่นใจและสามารถกลับมาใช้ชีวิตตามปกติ
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ความคืบหน้าการให้การช่วยเหลือด้านการรักษาพยาบาลผู้บาดเจ็บจากเหตุระเบิดที่ห้างบิ๊กซีจังหวัดปัตตานี เมื่อบ่ายวานนี้ (9 พฤษภาคม 2560)ว่า ได้รับรายงานจากนายแพทย์สาธารณสุขจังหวัดปัตตานีมีผู้บาดเจ็บทั้งหมด 57 คน รักษาตัวที่โรงพยาบาลปัตตานี 56 คน ส่วนอีก 1คน มีแผลที่ท้ายทอยอาการสาหัส ได้ส่งตัวรักษาไปยังโรงพยาบาลสงขลานครินทร์ จ.สงขลาอาการปลอดภัยและขณะนี้ยังคงมีผู้บาดเจ็บนอนรักษาตัวอยู่ที่โรงพยาบาลปัตตานีจํานวน 23 คน ส่วนที่เหลือกลับบ้านแล้ว โดยให้การรักษาไม่คิดค่าใช้จ่ายแต่อย่างใด
ทั้งนี้กระทรวงสาธารณสุขได้ส่งทีมสุขภาพจิต (ทีมให้การช่วยเหลือเยียวยาจิตใจผู้ประสบภาวะวิกฤต (Mental Health Crisis Assessment and Treatment Team : MCATT)ประกอบด้วยทีมแพทย์จากสํานักงานสาธารณสุขจังหวัดปัตตานี ออกให้การตรวจรักษาและให้บริการคําปรึกษาด้านสุขภาพจิตเพื่อคลี่คลายความวิตกกังวล โดยแบ่งการดูแลเป็น 2กลุ่มคือ ผู้ได้รับผลกระทบ อาทิ ผู้ที่อยู่บริเวณรอบๆ  ที่เกิดเหตุ ผู้ที่อยู่ใกล้ที่เกิดเหตุ และผู้บาดเจ็บซึ่งจะเข้าไปติดตามอาการที่บ้าน พร้อมกันนี้ได้ให้ทีมหมอครอบครัวติดตามดูแลอย่างใกล้ชิดและจะทํางานร่วมกับหน่วยงานในพื้นที่เพื่อช่วยสร้างความมั่นใจให้ประชาชนกลับมาใช้ชีวิตได้ตามปกติ
รัฐบาลไทย-ข่าวทำเนียบรัฐบาล-ระยะเวลาการมีชีวิตอยู่ของเชื้อไวรัสโควิด-19 ในสิ่งแวดล้อม ยาวนานเพียงใด ??
วันอาทิตย์ที่ 15 มีนาคม 2563
ระยะเวลาการมีชีวิตอยู่ของเชื้อไวรัสโควิด-19 ในสิ่งแวดล้อม ยาวนานเพียงใด ??
เชื้ออยู่นานขนาดไหนนะ
Q: ระยะเวลาการมีชีวิตอยู่ของเชื้อไวรัสโควิด-19 ในสิ่งแวดล้อม ยาวนานเพียงใด ??
A: ยังไม่มีข้อมูลที่ชัดเจนว่าไวรัสโควิด-19 อยู่บนพื้นผิวได้นานเพียงใด ขณะที่ข้อมูลเบื้องต้นแสดงให้เห็นว่าไวรัสอาจอยู่รอดได้ในไม่กี่ชั่วโมง โดยน้ํายาฆ่าเชื้อสามารถฆ่าเชื้อไวรัสไม่ให้สามารถแพร่เชื้อได้เป็นอย่างดี
รัฐบาลไทย-ข่าวทำเนียบรัฐบาล-ก.แรงงาน เผยความก้าวหน้าการทำงานร่วมกับ ILO
วันอังคารที่ 23 สิงหาคม 2559
ก.แรงงาน เผยความก้าวหน้าการทํางานร่วมกับ ILO
ก.แรงงาน จับมือ ILO เดินหน้าโครงการความร่วมมือทางวิชาการเพื่อต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล ยกระดับการแก้ไขปัญหาค้ามนุษย์ การใช้แรงงานเด็ก ให้ได้ระดับมาตรฐานสากล
หม่อมหลวงปุณฑริก สมิติ ปลัดกระทรวงแรงงานได้ให้การต้อนรับ Mr. Jason Judd ผู้จัดการโครงการความร่วมมือทางวิชาการเพื่อต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล และคณะ ณ ห้องประชุมปลัดกระทรวง ชั้น 7 สํานักงานปลัดกระทรวงแรงงาน โดยเปิดเผยว่า Mr.Maurizio Bussi ผู้อํานวยการองค์การแรงงานระหว่างประเทศ (ILO) ประจํากลุ่มประเทศไทย กัมพูชา และ สปป.ลาว ได้นํา Mr. Jason Judd ผู้จัดการโครงการความร่วมมือทางวิชาการเพื่อต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล มาแนะนําตัวโดยจะเข้ามาทํางานร่วมกันเป็นเวลา 2 ปี พร้อมแจ้งว่าทางโครงการฯ ได้เตรียมการจัดตั้งสํานักงานในพื้นที่ในจังหวัดพังงา เพื่อดูแลโครงการดังกล่าว รวมทั้งได้หารือกันในประเด็นการดําเนินงานเรื่องความก้าวหน้าทางกฎหมาย การฝึกอบรมเจ้าหน้าที่ตรวจแรงงาน รวมถึงเรื่องอื่นๆ ซึ่งนับว่ามีความก้าวหน้าเป็นไปตามแผนที่วางไว้ นอกจากนี้ ยังได้ติดตามเรื่องการสํารวจแรงงานเด็ก (Child Survey) ที่ได้ดําเนินการร่วมกัน ซึ่งในสัปดาห์หน้าทีมของ ILO กรมสวัสดิการและคุ้มครองแรงงาน กระทรวงแรงงาน และสํานักงานสถิติแห่งชาติ มีกําหนดหารือร่วมกันในการเดินหน้าโครงการดังกล่าว
“คณะที่เข้าพบได้หารือเรื่องการจัดระบบเพื่อรองรับอนุสัญญาองค์การแรงงานระหว่างประเทศ ฉบับที่ 188 โดยจะมีการหารือกันระหว่างองค์การนายจ้าง - ลูกจ้าง แทนตัวนายจ้าง - ลูกจ้าง และผู้ที่มีส่วนได้ส่วนเสียทั้งหมด เพื่อเตรียมการศึกษาเรื่องกฎหมายที่เกี่ยวข้อง รวมถึงเรื่องการสร้างความเข้มแข็งให้กับเจ้าหน้าที่ตรวจแรงงานที่บูรณาการทํางานร่วมกันของทุกหน่วยงาน โดยจะสํารวจความต้องการและจัดทําหลักสูตรการอบรม ที่สอดคล้องกับประเด็นเรื่องค้ามนุษย์และประเด็นด้านแรงงานต่างๆ ด้วย” ปลัดกระทรวงแรงงาน กล่าว
นอกจากนี้ ที่ประชุมยังได้หารือถึงการจัดการประชุมระหว่างประเทศ รวม 11 ประเทศ ในประเด็นการแก้ไขปัญหาแรงงานบังคับและแรงงานเด็ก โดยเป็นการประชุมในรูปแบบไตรภาคี ซึ่งจะจัดขึ้นที่องค์การสหประชาชาติ รวมถึงการจัดการประชุมองค์การแรงงานระหว่างประเทศในภูมิภาค ที่จะจัดขึ้นในประเทศอินโดนีเซีย และประเทศไทยจะเข้าร่วมด้วย นอกจากนั้น เป็นการหารือเกี่ยวกับแนวทางการปฏิบัติงานร่วมกัน ระหว่าง ILO กับกระทรวงแรงงานในระยะต่อไป ซึ่งที่ผ่านมาได้ร่วมกันพัฒนางานด้านการยกระดับและการแก้ไขปัญหา โดยเฉพาะการแก้ปัญหาการค้ามนุษย์และการใช้แรงงานเด็ก จนได้จัดอยู่ในระดับมาตรฐานสากลยิ่งขึ้น
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 1/2561
วันอังคารที่ 6 กุมภาพันธ์ 2561
การประชุมคณะรัฐมนตรีอย่างเป็นทางการนอกสถานที่ ครั้งที่ 1/2561
การประชุมคณะรัฐมนตรีอย่างเป็นทางการนอกสถานที่ ครั้งที่ 1/2561 จังหวัดจันทบุรี
วันนี้ (6 กุมภาพันธ์ 2561) พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2561 โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมประชุม ณ มหาวิทยาลัยราชภัฎรําไพพรรณี จังหวัดจันทบุรี
รัฐบาลไทย-ข่าวทำเนียบรัฐบาล-ทส. เดินหน้าต่อเนื่อง ชวนประชาชน ลดรับ ลดให้ ลดใช้ ถุงพลาสติก
วันเสาร์ที่ 26 ตุลาคม 2562
ทส. เดินหน้าต่อเนื่อง ชวนประชาชน ลดรับ ลดให้ ลดใช้ ถุงพลาสติก
ทส. เดินหน้าต่อเนื่อง ชวนประชาชน ลดรับ ลดให้ ลดใช้ ถุงพลาสติก
ทส. เดินหน้าต่อเนื่อง ชวนประชาชน ลดรับ ลดให้ ลดใช้ ถุงพลาสติก
วันนี้ (26 ต.ค. 62) กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม เดินหน้ากิจกรรม "ทําความดีด้วยหัวใจ ลดรับ ลดให้ ลดใช้ ถุงพลาสติก" โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรม พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม  นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายนิมิต วันไชยธนวงศ์ ผู้ว่าราชการจังหวัดสุพรรณบุรี และคณะผู้บริหารกระทรวงทรัพยากรธรรมชาติและสิ่งแวดล้อม ร่วมเดินรณรงค์ลดการใช้พลาสติกประเภทใช้ครั้งเดียวทิ้ง เพื่อเตรียมความพร้อมประชาชนปรับเปลี่ยนพฤติกรรมหันมาใช้ถุงผ้าหรือวัสดุทดแทนที่เป็นมิตรกับสิ่งแวดล้อม ชมนิทรรศการการคัดแยกขยะให้กับประชาชน มอบกล้าไม้ให้แก่ผู้นําชุมชน มอบสื่อการเรียนการสอนให้แก่โรงเรียนในพื้นที่ และมอบถุงผ้าที่ได้จากการรับบริจาคให้กับโรงพยาบาลในโครงการ "รับบริจาคถุงผ้า ใส่ยากลับบ้าน" ณ ตลาดสามชุก อ.สามชุก จ.สุพรรณบุรี
นายวราวุธ ศิลปอาชา (รมว.ทส.) กล่าวว่า ตั้งแต่วันที่ 1 มกราคม 2563 กระทรวงทรัพยากรธรรมชาติและสิ่งแวดล้อม ได้ร่วมกับห้างสรรพสินค้าและร้านค้าปลีกรายใหญ่กว่า 46 ราย งดแจกถุงพลาสติกแบบใช้ครั้งเดียวทิ้งแก่ลูกค้าทั่วประเทศ และรณรงค์ให้ใช้ถุงผ้าหรือวัสดุทดแทนที่เป็นมิตรกับสิ่งแวดล้อม จึงขอเชิญชวนประชาชนทุกคนมาร่วมกันลดรับ ลดให้ ลดใช้ถุงพลาสติก และทิ้งขยะให้ลงถัง เพื่อรักษาทรัพยากรธรรมชาติและสิ่งแวดล้อมของประเทศ ส่งต่อให้กับลูกหลานในอนาคตของเราต่อไป
ตลาดสามชุกแห่งนี้ ถือเป็นแหล่งท่องเที่ยวเชิงวัฒนธรรมชื่อดังที่สําคัญของจังหวัดสุพรรณบุรี อายุเก่าแก่กว่า 100 ปี เป็นตลาดที่ดึงดูดนักท่องเที่ยวเข้ามาเป็นจํานวนมากในช่วงวันหยุด ซึ่งตลาดสด ตลาดชุมชน ถือเป็นกลุ่มเป้าหมายใหญ่ และเป็นแหล่งที่มาหลักของขยะพลาสติกประเภทใช้ครั้งเดียวทิ้ง ไม่ว่าจะเป็นถุงพลาสติกหูหิ้ว แก้วพลาสติก หลอดพลาสติก หรือกล่องโฟม โดยเฉพาะขยะถุงพลาสติกหูหิ้ว พบว่ามีที่มาจากตลาดสด มากกว่าปีละ 18,000 ล้านใบ ซึ่งกําจัดและใช้เวลาในการย่อยสลายยาวนาน ถึง 450 ปี ส่งผลกระทบต่อสิ่งแวดล้อมและมีส่วนสําคัญในการก่อมลพิษพลาสติกในทะเล ทั้งนี้ กระทรวงทรัพยากรธรรมชาติและสิ่งแวดล้อม จะรณรงค์กิจกรรมดังกล่าวอย่างต่อเนื่อง โดยตั้งเป้าหมายให้ประเทศไทยปราศจากพลาสติกประเภทครั้งเดียวทิ้ง ภายในปี พ.ศ. 2564
รัฐบาลไทย-ข่าวทำเนียบรัฐบาล-รมช.ธรรมนัส เปิดงานวันเก็บเกี่ยวข้าวหอมมะลิโลก ครั้งที่ 3
วันศุกร์ที่ 15 พฤศจิกายน 2562
รมช.ธรรมนัส เปิดงานวันเก็บเกี่ยวข้าวหอมมะลิโลก ครั้งที่ 3
รมช.ธรรมนัส เปิดงานวันเก็บเกี่ยวข้าวหอมมะลิโลก ครั้งที่ 3 และเป็นสักขีพยานลงนาม MOU ผลักดันข้าวหอมมะลิสู่ตลาดโลก
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานวันเก็บเกี่ยวข้าวหอมมะลิโลก ครั้งที่3 และร่วมเป็นสักขีพยานในการร่วมลงนาม MOU ระหว่างบริษัท ข้าว ซี.พี. จํากัด(ข้าวตราฉัตร) กับ C.P.INTERTRADE (SHANGHAI) CO.,LTD SHANGHAI RONGYOU INTER-TRADE CO.,LTD 7-Eleven และ Shopee ณ หจก.จันทร์กระจ่างพืชผล 2009 อําเภอดอกคําใต้ จังหวัดพะเยา การจัดงานวันเก็บเกี่ยวข้าวหอมมะลิโลก ครั้งที่ 3 (3rd World’s Hom Mali Rice Harvesting Day) ขึ้น เพื่อเป็นส่วนหนึ่งในการขับเคลื่อน “พะเยาโมเดล” ตามนโยบายของภาครัฐ ตั้งเป้าหมายรับซื้อผลผลิตคืนจากเกษตรกรสมาชิก อ.ดอกคําใต้ จ.พะเยา ภายใต้โครงการพัฒนาวัตถุดิบต้นน้ํา รวมทั้งสิ้น 40,000 ตัน (จากผลผลิตรวมทั้งหมดจังหวัดพะเยา จํานวน 181,340 ตัน) ในราคานําตลาด 18,000 บาทต่อตัน (ความชื้นที่ 15%) และงานวันเก็บเกี่ยวข้าวหอมมะลิโลก ครั้งที่ 3 นี้ ถือเป็นจุดเริ่มต้นของพะเยาโมเดล ภายใต้เงื่อนไขข้อตกลงกับ บริษัท ข้าว ซี.พี.จํากัด ในการรับซื้อข้าวหอมมะลิจากเกษตรกรสมาชิกจังหวัดพะเยาที่ 18,000 บาทต่อตัน ณ ความชื้นที่ 15%
ทั้งนี้ในการลงนาม MOU จะเป็นการเปิดช่องทางกระจายสินค้าข้าวหอมมะลิคุณภาพในแบรนด์ ข้าว “ฮัก พะเยา” (Hug-Phayao) ข้าวนาน้ําฝน ของดี เมืองดอกคําใต้ จังหวัดพะเยา จึงอยู่ที่เรื่องราวที่มาของข้าว เพราะเป็นข้าวหอมมะลิจากแหล่งปลูกเดียว บนผืนนา จ.พะเยา (Sungle Origin) ผสมผสานกับแหล่งน้ําธรรมชาติที่อุดมสมบูรณ์ มีแร่ธาตุที่เหมาะสม และสภาพอากาศที่พอดี ปราศจากมลพิษ จนเป็นข้าวหอมมะลิ คุณภาพดี เมล็ดเรียวยาว ขาว ใส และมีกลิ่นหอมจากธรรมชาติ คงความเป็นเอกลักษณ์ของข้าวหอมมะลิ จ.พะเยา ได้อย่างลงตัว
“ในส่วนของพะเยาโมเดล ทางกระทรวงเกษตรฯได้มีเจตนารมณ์ที่ต้องการสานต่อ และต่อยอด นโยบายของรัฐบาล ซึ่งท่านนายกรัฐมนตรีได้แถลงไว้ เมื่อวันที่25 กรกฎาคมที่ผ่านมา ว่าต้องการพัฒนาคุณภาพชีวิตของพี่น้องเกษตรกร ให้มีความอยู่ดีกินดี โดยเน้นในเรื่องของการตลาดนําภาคการเกษตร โดยเลือกจังหวัดพะเยาขึ้นมาเป็นต้นแบบ จึงเป็นที่มาที่ไปของ พะเยาโมเดล และวันนี้เราได้รับความร่วมมือจากเครือเจริญโภคภัณฑ์ ในส่วนของการรับซื้อข้าวหอมมะลิในปีนี้ ประกอบกับทําแบรนด์ข้าว “ฮักพะเยา” ซึ่งเป็นการเริ่มต้นสําหรับสินค้าการเกษตรของจังหวัดพะเยาและจะทําขยายไปไปสู่สินค้าการเกษตรอื่นๆต่อไป” ร้อยเอก ธรรมมัสกล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ คำสั่งหัวหน้า คสช. เรื่อง การปฏิบัติหน้าที่ของ ผอ.สมศ.
วันพุธที่ 14 ธันวาคม 2559
ราชกิจจานุเบกษา เผยแพร่ คําสั่งหัวหน้า คสช. เรื่อง การปฏิบัติหน้าที่ของ ผอ.สมศ.
ราชกิจจานุเบกษา เมื่อวันอังคารที่ 13 ธันวาคม 2559 ได้เผยแพร่คําสั่งหัวหน้าคณะรักษาความสงบแห่งชาติ ที่ 73/2559 เรื่อง การปฏิบัติหน้าที่ของผู้อํานวยการสํานักงานรับรองมาตรฐานและประเมินคุณภาพการศึกษา (เพิ่มเติม)
ตามที่มีคําสั่งหัวหน้าคณะรักษาความสงบแห่งชาติ ที่ 23/2559 เรื่อง การปฏิบัติหน้าที่ของผู้อํานวยการสํานักงานรับรองมาตรฐานและประเมินคุณภาพการศึกษา (องค์การมหาชน) ลงวันที่16 พฤษภาคม พุทธศักราช 2559ให้ผู้อํานวยการสํานักงานรับรองมาตรฐานและประเมินคุณภาพการศึกษา ระงับการปฏิบัติหน้าที่เป็นการชั่วคราว และกําหนดผู้รักษาการแทนผู้อํานวยการสํานักงานรับรองมาตรฐานและประเมินคุณภาพการศึกษา จนกว่าหัวหน้าคณะรักษาความสงบแห่งชาติจะมีคําสั่งเป็นอย่างอื่น นั้น
โดยที่ข้อเท็จจริงขณะนี้ปรากฏว่า นายคมศร วงษ์รักษา รองผู้อํานวยการสํานักงานรับรองมาตรฐานและประเมินคุณภาพการศึกษา รักษาการแทนผู้อํานวยการสํานักงานรับรองมาตรฐานและประเมินคุณภาพการศึกษา จะพ้นจากตําแหน่งรองผู้อํานวยการเพราะเหตุอายุครบหกสิบปีบริบูรณ์จึงจําเป็นที่หัวหน้าคณะรักษาความสงบแห่งชาติจะได้มีคําสั่งเพิ่มเติมเพื่อให้การบริหารงานภายในสํานักงานเป็นไปด้วยความเรียบร้อย อันจะเป็นประโยชน์ต่อความต่อเนื่องในการปฏิรูปการศึกษาของประเทศ
อาศัยอํานาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช 2557หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคําสั่ง ดังต่อไปนี้
ข้อ 1ให้นายชาญณรงค์ พรรุ่งโรจน์ผู้อํานวยการสํานักงานรับรองมาตรฐานและประเมินคุณภาพการศึกษา พ้นจากตําแหน่งผู้อํานวยการสํานักงานรับรองมาตรฐานและประเมินคุณภาพการศึกษานับแต่วันที่คําสั่งนี้มีผลใช้บังคับโดยไม่มีความผิดตามผลการสอบสวนข้อเท็จจริงของคณะกรรมการที่แต่งตั้งตามคําสั่งสํานักนายกรัฐมนตรีที่ 69/2559 ลงวันที่ 21 มีนาคม พุทธศักราช 2559และให้ไปเป็นเจ้าหน้าที่ของรัฐประจําสํานักนายกรัฐมนตรีตามคําสั่งหัวหน้าคณะรักษาความสงบแห่งชาติที่ 68/2559 เรื่อง มาตรการแก้ปัญหาเจ้าหน้าที่ในหน่วยงานอื่นของรัฐและการกําหนดกรอบอัตรากําลังชั่วคราว ลงวันที่ 16 พฤศจิกายน พุทธศักราช 2559
ข้อ 2ให้นายคมศร วงษ์รักษารองผู้อํานวยการสํานักงานรับรองมาตรฐานและประเมินคุณภาพการศึกษา พ้นจากการรักษาการแทนผู้อํานวยการสํานักงานรับรองมาตรฐานและประเมินคุณภาพการศึกษาเพราะเหตุอายุครบหกสิบปีบริบูรณ์ในวันที่ 17 ธันวาคม พ.ศ. 2559
ข้อ 3 ให้คณะกรรมการบริหารสํานักงานรับรองมาตรฐานและประเมินคุณภาพการศึกษาดําเนินการสรรหาและแต่งตั้งผู้อํานวยการสํานักงานรับรองมาตรฐานและประเมินคุณภาพการศึกษาขึ้นแทนตามพระราชกฤษฎีกาจัดตั้งสํานักงานรับรองมาตรฐานและประเมินคุณภาพการศึกษา (องค์การมหาชน)พ.ศ. 2543
ข้อ 4ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคําสั่งนี้ได้
ข้อ 5คําสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
สั่ง ณ วันที่ 13 ธันวาคม พุทธศักราช 2559
พลเอก ประยุทธ์ จันทร์โอชา
หัวหน้าคณะรักษาความสงบแห่งชาติ
รายละเอียดเพิ่มเติม:เว็บไซต์ราชกิจจานุเบกษา
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ  เป็นประธานแถลงข่าว “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” ระหว่าง 19-22 กันยายน นี้
วันศุกร์ที่ 13 กันยายน 2562
รมต.นร. นายเทวัญ ฯ  เป็นประธานแถลงข่าว “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” ระหว่าง 19-22 กันยายน นี้
รมต.นร. นายเทวัญ ฯ  เป็นประธานแถลงข่าว “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” ระหว่าง 19-22 กันยายน นี้
วันนี้ (13 ก.ย.62) ณ หอประชุมพุทธมณฑล สํานักงานพระพุทธศาสนาแห่งชาติ อําเภอพุทธมณฑล จังหวัดนครปฐม นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานในพิธีและร่วมแถลงข่าว “เทศน์มหาชาติและปฏิบัติธรรม เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” เพื่อเฉลิมพระเกียรติและถวายพระราชกุศลแด่พระบาทสมเด็จพระเจ้าอยู่หัว
รัฐมนตรีประจําสํานักนายกรัฐมนตรี เปิดเผยว่า รัฐบาลเห็นชอบให้สํานักงานพระพุทธศาสนาแห่งชาติ โดยสํานักงานพุทธมณฑล จัดงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์ เนื่องในวโรกาสต่างๆ ตั้งแต่พุทธศักราช 2533 เป็นต้นมา ในปีพุทธศักราช 2562 นี้ ถือเป็นครั้งที่ 30 มหาเถรสมาคมได้มีมติเห็นชอบให้สํานักงานพระพุทธศาสนาแห่งชาติ จัดงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก ซึ่งเป็นการอนุรักษ์ศิลปวัฒนธรรมอันดีงามทางพระพุทธศาสนา อีกทั้งยังแสดงออกซึ่งความจงรักภักดีต่อสถาบันพระมหากษัตริย์ด้วย
ทั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงสนพระทัยในการอนุรักษ์ศิลปวัฒนธรรม ประเพณีมาโดยตลอด โดยเฉพาะประเพณีการเทศน์มหาชาติ โดยได้เสด็จฯ มาสดับพระธรรมเทศนาเทศน์มหาชาติ ณ พุทธมณฑล เป็นจํานวนถึง 13 ครั้ง โอกาสนี้ สํานักงานพระพุทธศาสนาแห่งชาติ ขอเชิญชวนหน่วยงานทั้งภาครัฐและภาคเอกชน ตลอดจนประชาชนทั่วไป ร่วมรับฟังและรับเป็นเจ้าภาพกัณฑ์เทศน์มหาชาติในแต่ละกัณฑ์ พร้อมทั้ง ได้กราบอาราธนาพระภิกษุที่มีความสามารถในการเทศน์มหาชาติมาเป็นองค์แสดงในแต่ละกัณฑ์อีกด้วย
อนึ่ง เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก มีกําหนดจัดขึ้นระหว่างวันที่ 19 – 22 กันยายน 2562 ณ หอประชุมพุทธมณฑล อําเภอพุทธมณฑล จังหวัดนครปฐม จึงขอเรียนเชิญพุทธศาสนิกชนร่วมเป็นเจ้าภาพกัณฑ์เทศน์มหาชาติและร่วมฟังเทศน์มหาชาติ “มหาเวสสันดรชาดก” 13 กัณฑ์ โดยประชาชนที่สนใจสามารถร่วมปฏิบัติธรรมโดยพร้อมเพรียงกัน ซึ่งในวันพฤหัสบดีที่ 19 กันยายน 2562 เวลา 10.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จะเสด็จเป็นองค์ประธานพิธีเปิดงานเทศน์มหาชาติฯ และในวันเสาร์ที่ 21 กันยายน 2562 เวลา 14.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดําเนินมาทรงสดับพระธรรมเทศนามหาชาติเวสสันดรชาดก และทรงเป็นประธานกัณฑ์เทศน์มหาชาติ “กัณฑ์มหาราช” ณ หอประชุมพุทธมณฑล จังหวัดนครปฐม ด้วย สําหรับพุทธศาสนิกชนที่สนใจเข้าร่วมงาน “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” สามารถดูรายละเอียดเพิ่มเติมได้ที่ www.onab.go.th หรือติดต่อสอบถามเพิ่มเติมได้ที่ โทร. 0 2441 7965 – 6
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการประชุมสุดยอดอาเซียน ครั้งที่ 35 เป็นไปด้วยความเรียบร้อย และก้าวหน้าในทุกมิติ
วันจันทร์ที่ 11 พฤศจิกายน 2562
ผลการประชุมสุดยอดอาเซียน ครั้งที่ 35 เป็นไปด้วยความเรียบร้อย และก้าวหน้าในทุกมิติ
วันเสาร์ที่ 9 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี พอใจผลการจัดการประชุมสุดยอดอาเซียน ครั้งที่ 35 ที่ประเทศไทยเป็นเจ้าภาพ ระหว่างวันที่ 2 – 4 พ.ย. 62 ที่ผ่านมา โดยผู้นําสมาชิกอาเซียนต่างแสดงความชื่นชมการจัดการประชุมดังกล่าวซึ่งเป็นไปด้วยความเรียบร้อย และมีความก้าวหน้าในทุกมิติ โดยเฉพาะการกําหนดนโยบายทางการเมืองของแต่ละประเทศให้สอดคล้องกัน เพื่อนําไปสู่การปฏิบัติอย่างเป็นรูปธรรม ที่สําคัญคือการเจรจาความตกลงหุ้นส่วนทางเศรษฐกิจระดับภูมิภาค หรือ RCEP มีความก้าวหน้า โดยประเทศสมาชิก ส่วนใหญ่ให้ความเห็นชอบ เพื่อนําไปสู่การดําเนินการทางด้านกฎหมาย และการปฏิบัติภายในปี 2563 ซึ่งจะช่วยส่งเสริมและขยายโอกาสทางการค้าให้แก่ทุกประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ยินดีลูกเรือไทยทั้ง 18 คนกลับถึงบ้านอย่างปลอดภัย ขอบคุณทุกหน่วยงานที่ให้การช่วยเหลือ
วันจันทร์ที่ 12 สิงหาคม 2562
นายกฯ ยินดีลูกเรือไทยทั้ง 18 คนกลับถึงบ้านอย่างปลอดภัย ขอบคุณทุกหน่วยงานที่ให้การช่วยเหลือ
นายกฯ ยินดีลูกเรือไทยทั้ง 18 คนกลับถึงบ้านอย่างปลอดภัย ขอบคุณทุกหน่วยงานที่ให้การช่วยเหลือ
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ฝากแสดงความยินดีที่ลูกเรือไทยทั้ง 18 คนที่ถูกลอยแพกลางทะเลประเทศโซมาเลีย กลับถึงไทยเช้านี้โดยสวัสดิภาพ และขอบคุณเจ้าหน้าที่ที่เกี่ยวข้องทุกฝ่าย เช่น กระทรวงการต่างประเทศ กระทรวงแรงงาน กระทรวงการพัฒนาสังคมและความมั่นคงมนุษย์ กองทัพเรือ และสํานักงานตํารวจแห่งชาติ ที่ได้ประสานงานและให้ความช่วยเหลือจนลูกเรือทั้ง 18 คนปลอดภัยและเดินทางกลับประเทศไทย พร้อมทั้งจะช่วยเหลือจนเดินทางกลับถึงภูมิลําเนา และติดตามสิทธิประโยชน์ที่พึงจะได้รับต่อไปด้วย ทั้งนี้ นายกรัฐมนตรีได้กําชับถึงแรงงานไทย หรือผู้ที่ประสงค์ที่จะเดินทางไปทํางานต่างประเทศได้ศึกษาเงื่อนไขและกฎระเบียบต่าง ๆ ให้รอบคอบ และขอให้ติดต่อ สอบถามหน่วยงานของรัฐ เช่น กระทรวงแรงงาน กระทรวงการต่างประเทศ หากประสงค์เดินทางไปทํางานต่างประเทศ เพื่อที่รัฐบาลจะได้ตรวจสอบ ดูแล และคุ้มครอง ได้อย่างทั่วถึง